ddrg/super_eurlex huggingface dataset:
(7)

Vlada je 10. decembra 2019 sprejela fiskalno-proračunsko strategijo za obdobje 2020–2022 (v nadaljnjem besedilu: fiskalna strategija), v skladu s katero je ciljni primanjkljaj sektorja država v letu 2019 znašal 3,8 %. To presega referenčno vrednost 3 % BDP iz PDEU in ni blizu nje. Preseganje referenčne vrednosti iz PDEU leta 2019 tudi ni izjemno, saj ni posledica izrednega dogodka ali resnega upada gospodarske aktivnosti v smislu PDEU in Pakta za stabilnost in rast. Zimska napoved Komisije iz leta 2020 predvideva realno rast BDP v višini 3,9 % v letu 2019 in 3,8 % v letu 2020, medtem ko naj bi bila proizvodna vrzel okoli nič. Enkratne postavke so v letu 2019 znašale 0,1 % BDP, in sicer zaradi povračila okoljske takse za avtomobile. Načrtovano preseganje referenčne vrednosti PDEU za namene PDEU in Pakta za stabilnost in rast ni začasno. Zimska napoved Komisije iz leta 2020, razširjena z javnofinančnimi spremenljivkami, predvideva primanjkljaj sektorja država v višini 4 % BDP v letu 2019, 4,9 % v letu 2020 in 6,9 % v letu 2021. Napovedano povečanje primanjkljaja je večinoma posledica znatnega povečanja pokojnin. Poleg tega vlada v fiskalni strategiji napoveduje, da bo primanjkljaj sektorja država ostal nad referenčno vrednostjo PDEU v letih 2020 in 2021, saj naj bi primanjkljaj znašal 3,6 % v letu 2020 in 3,4 % v letu 2021. Merilo glede primanjkljaja, določeno v PDEU, na prvi pogled torej ni izpolnjeno.
(5)

Člen 9 Sporazuma o partnerstvu ustanavlja skupni odbor, odgovoren za spremljanje njegovega izvajanja. Na podlagi navedenega člena in členov 5, 6 in 8 Protokola lahko skupni odbor sprejme določene spremembe Protokola. Da bi olajšali odobritev takšnih sprememb, bi bilo treba pod določenimi vsebinskimi in postopkovnimi pogoji Komisijo pooblastiti, da jih v imenu Unije odobri po poenostavljenem postopku.
(1)

Kot je navedeno v uvodni izjavi 13 Direktive 2008/57/ES Evropskega parlamenta in Sveta (2), lahko evropski standardi, razviti v duhu novega načina tehničnega usklajevanja in standardizacije, dopuščajo domnevo o skladnosti z nekaterimi bistvenimi zahtevami navedene direktive, zlasti pri komponentah interoperabilnosti in vmesnikov. Za železniške proizvode, ki so v skladu s takimi harmoniziranimi standardi ali njihovimi deli, katerih sklici so bili objavljeni v Uradnem listu Evropske unije, se šteje, da so skladni z zahtevami, ki jih zajemajo navedeni standardi ali njihovi deli, iz navedene direktive.
(1)

Združeno kraljestvo Velika Britanija in Severna Irska (Združeno kraljestvo) je 29. marca 2017 v skladu s členom 50 Pogodbe o Evropski uniji predložilo uradno obvestilo, da namerava izstopiti iz Evropske unije. Pogodba o Evropski uniji in Pogodba o delovanju Evropske unije se bosta za Združeno kraljestvo prenehali uporabljati z dnem, ki sledi dnevu, navedenem v členu 1(1) Sklepa Evropskega sveta (EU) 2019/1810 (1). Po izstopu Združenega kraljestva iz Evropske unije centralna banka Bank of England ne bo več nacionalna centralna banka države članice in zato tudi ne članica Evropskega sistema centralnih bank. Sklep Evropske centralne banke (EU) 2020/137 (ECB/2020/3) (2) določa uskladitev ključa za vpis kapitala Evropske centralne banke (ECB) (v nadaljnjem besedilu: kapitalski ključ) v skladu s členom 29.3 in členom 29.4 Statuta Evropskega sistema centralnih bank in Evropske centralne banke (v nadaljnjem besedilu: Statut ESCB) ter z učinkom od 1. februarja 2020 uvaja nove ponderje, določene za nacionalne centralne banke (NCB) v spremenjenem kapitalskem ključu (v nadaljnjem besedilu: ponderji v kapitalskem ključu).
DELEGIRANI SKLEP KOMISIJE (EU) 2020/2217

z dne 22. decembra 2020

o spremembi prilog I in III k Sklepu 2010/472/EU glede vnosa za Združeno kraljestvo na seznamih tretjih držav ali njihovih delov, iz katerih je dovoljen vnos semena, jajčnih celic in zarodkov ovc in koz v Unijo

(notificirano pod dokumentarno številko C(2020) 9554)

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS (1), ter zlasti člena 17(3)(a), in uvodnega stavka ter točke (b) člena 19 Direktive,

ob upoštevanju naslednjega:

(1) Sklep Komisije 2010/472/EU (2) določa pogoje za uvoz pošiljk semena, jajčnih celic in zarodkov ovc in koz v Unijo. Konkretno, Priloga I k navedenemu sklepu določa seznam tretjih držav ali njihovih delov, iz katerih države članice morajo dovoliti uvoz pošiljk semena ovc in koz, Priloga III k navedenemu sklepu pa določa seznam tretjih držav ali njihovih delov, iz katerih države članice morajo dovoliti uvoz pošiljk jajčnih celic in zarodkov navedenih živali.

(2) Združeno kraljestvo je zagotovilo potrebna jamstva, zahtevana v Sklepu 2010/472/EU, da bi se Združeno kraljestvo uvrstilo na seznama v prilogah I in III k navedenemu sklepu po koncu prehodnega obdobja iz Sporazumu o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (v nadaljnjem besedilu: sporazum o izstopu), brez poseganja v uporabo prava Unije za Združeno kraljestvo in v njem v zvezi s Severno Irsko v skladu s členom 5(4) Protokola o Irski/Severni Irski k sporazumu o izstopu v povezavi s Prilogo 2 k navedenemu protokolu. Ob upoštevanju jamstev, ki jih je zagotovilo Združeno kraljestvo, bi bilo treba navedeno tretjo državo vključiti v prilogi k Sklepu 2010/472/EU.

(3) Prilogi I in III k Sklepu 2010/472/EU bi bilo zato treba ustrezno spremeniti.

(4) Ker se prehodno obdobje iz sporazuma o izstopu konča 31. decembra 2020, bi se ta sklep moral uporabljati od 1. januarja 2021.

(5) Ukrepi iz tega sklepa so v skladu z mnenjem Stalnega odbora za rastline, živali, hrano in krmo –

SPREJELA NASLEDNJI SKLEP:

Člen 1 Prilogi I in III k Sklepu 2010/472/EU se spremenita v skladu s Prilogo k temu sklepu.

Člen 2 Ta sklep se uporablja od 1. januarja 2021.

Člen 3 Ta sklep je naslovljen na države članice.

V Bruslju, 22. decembra 2020 Za Komisijo Stella KYRIAKIDES Članica Komisije

(1) UL L 268, 14.9.1992, str. 54.

(2) Sklep Komisije 2010/472/EU z dne 26. avgusta 2010 o uvozu semena, jajčnih celic in zarodkov ovc in koz v Unijo (UL L 228, 31.8.2010, str. 74).
(10)

V skladu s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (v nadaljnjem besedilu: sporazum o izstopu), zlasti členom 5(4) Protokola o Irski/Severni Irski v povezavi s Prilogo 2 k navedenemu protokolu, se direktivi 64/432/EGS in 91/68/EGS, kot tudi akti Komisije, ki na njih temeljijo, uporabljata za Združeno kraljestvo in v njem v zvezi s Severno Irsko po koncu prehodnega obdobja, določenega v sporazumu o izstopu. Zato bi bilo treba sklice na Združeno kraljestvo v Prilogi I k Odločbi 93/52/EGS, v poglavju 2 Priloge II k Odločbi 2003/467/ES in v poglavju 1 Priloge III k navedeni odločbi ter v Prilogi I k Odločbi 2008/185/ES nadomestiti s sklici na Združeno kraljestvo v zvezi s Severno Irsko.
(3)

V skladu s sklepi preverjanja ustreznosti znaka EU za okolje z dne 30. junija 2017 (4) je Komisija skupaj z Odborom EU za znak za okolje ocenila relevantnost posameznih skupin izdelkov ter relevantnost in ustreznost njihovih sedanjih okoljskih meril in z njimi povezanih zahtev za ocenjevanje in preverjanje, preden je predlagala njihovo podaljšanje. V zvezi s sklepoma 2014/350/EU in (EU) 2016/1349 je ta ocena potrdila relevantnost in ustreznost skupin izdelkov ter njihovih sedanjih okoljskih meril in z njimi povezanih zahtev za ocenjevanje in preverjanje.
(1)

člena 2 in 3 se nadomestita z naslednjim: „Člen 2 Naloge misije 1. EUCAP Somalia pomaga Somaliji pri krepitvi njenih zmogljivosti za pomorsko varnost, da bi lahko bolj učinkovito izvrševala pomorsko pravo. 2. Poleg tega EUCAP Somalia pomaga Somaliji pri krepitvi njenih policijskih zmogljivosti, da bi podprla izvajanje somalskega tranzicijskega načrta za prenos varnostnih nalog na somalske oblasti. Člen 3 Cilji in naloge 1. Za izpolnitev nalog misije iz člena 2 EUCAP Somalia: (a) krepi somalske zmogljivosti izvrševanja pomorskega civilnega prava, da bo lahko izvajala učinkovito pomorsko upravljanje na svoji obali, v kopenskih vodah, teritorialnem morju in izključnih ekonomskih conah; (b) krepi somalske zmogljivosti za izvajanje nadzora in izvrševanje na področju ribištva, zagotavljanje pomorskega iskanja in reševanja, boj proti tihotapstvu in piratstvu ter policijski nadzor nad obalnim območjem na kopnem in na morju; (c) krepi zmogljivosti ministrstva za notranjo varnost in somalskih policijskih služb za izvajanje somalskega tranzicijskega načrta za prenos varnostnih nalog na somalske oblasti. 2. Za dosego teh ciljev EUCAP Somalia podpira somalske oblasti pri pripravi potrebne zakonodaje in vzpostavljanju pravosodnih organov z: (a) zagotavljanjem potrebnega mentorstva, svetovanja, usposabljanja in opreme somalskim organom izvrševanja pomorskega civilnega prava; (b) zagotavljanjem svetovanja in, kolikor je mogoče, mentorstva glede politike, poveljevanja, nadzora in usklajevanja, pa tudi zagotavljanjem podpore pri projektih in opreme ministrstvu za notranjo varnost in somalskim policijskim službam v podporo pobudam Unije in mednarodnih partnerjev. 3. Za dosego teh ciljev deluje EUCAP Somalia v skladu s smernicami in nalogami iz dokumentov o operativnem načrtovanju, ki jih odobri Svet. 4. EUCAP Somalia ne opravlja nobene izvršilne funkcije.“;
(5)

V Odločbi Komisije 2004/558/ES (2) so navedene države članice in njihove regije, ki lahko uporabljajo dodatna jamstva za infekciozni bovini rinotraheitis v skladu s členoma 9 in 10 Direktive 64/432/EGS. Priloga I k Odločbi 2004/558/ES vsebuje seznam držav članic in njihovih regij, za katere se uporabljajo dodatna jamstva za infekciozni bovini rinotraheitis v skladu s členom 9 Direktive 64/432/EGS, Priloga II k Odločbi 2004/558/ES pa seznam držav članic in njihovih regij, za katere se uporabljajo dodatna jamstva za infekciozni bovini rinotraheitis v skladu s členom 10 Direktive 64/432/EGS.
„19.

Yevgeniy Viktorovich PRIGOZHIN (Евгений Викторович Пригожин)

Datum rojstva: 1. junij 1961 Kraj rojstva: Leningrad (Sankt Peterburg) Državljanstvo: rusko Spol: moški

Yevgeniy Viktorovich Prigozhin je ruski poslovnež, ki ima tesne vezi, tudi finančne, z zasebnim vojaškim podjetjem Wagner Group. S tem Prigozhin sodeluje v dejavnostih Wagner Group v Libiji, ki ogrožajo mir, stabilnost in varnost v državi, ter jim zagotavlja podporo. Podjetje Wagner Group je zlasti vpleteno v večkratne in ponavljajoče se kršitve embarga na orožje v Libiji, ki je bil uveden z RVSZN 1970 (2011) in prenesen v člen 1 Sklepa (SZVP) 2015/1333, vključno z dobavo orožja in napotitvijo plačanih vojakov v Libijo v podporo libijski nacionalni vojski. Podjetje Wagner Group je sodelovalo v več vojaških operacijah proti vladi narodne enotnosti, ki jo podpira ZN, ter prispevalo k rušenju stabilnosti v Libiji in ogrožanju mirovnega procesa.“
(3)

Mandat Kauko AALTOMAA kot vodje misije EUPOL COPPS se je redno podaljševal, nazadnje do 30. septembra 2020 s Sklepom Sveta (SZVP) 2020/902 (3), s katerim se je tudi spremenil Sklep 2013/354/SZVP in podaljšalo trajanje misije EUPOL COPPS do 30. junija 2021.
(4)

Z Odločbo Sveta 2000/91/ES (2) sta Danska in Švedska dobili dovoljenje, da, z odstopanjem od obveznosti, da davčni zavezanci uveljavljajo svojo pravico do odbitka ali vračila DDV v državi članici, kjer je bil plačan, uporabita posebni ukrep, ki davčnim zavezancem omogoča, da zahtevajo vračilo DDV samo pri eni upravi, z veljavnostjo do 31. decembra 2002. To dovoljenje je bilo nato podaljšano z Odločbo Sveta 2003/65/ES (3) do 31. decembra 2006 in Odločbo Sveta 2007/132/ES (4) do 31. decembra 2013. Z Izvedbenim sklepom Sveta 2013/680/EU (5) sta Danska in Švedska dobili dovoljenje za uporabo posebnega ukrepa, ki odstopa od členov 168, 169, 170 in 171 Direktive 2006/112/ES od 1. januarja 2014 do 31. decembra 2020.
(a)

„vzhodni Atlantik“ pomeni podobmočja Mednarodnega sveta za raziskovanje morja (International Council for the Exploration of the Seas – ICES) (2) 7, 8, 9 in 10, kakor so opredeljena v Prilogi III k Uredbi (ES) št. 218/2009 Evropskega parlamenta in Sveta (3), in razdelek FAO (4) 34.1.2;
(7)

Ta ukrep, ki bi se moral uporabljati za lahka tovorna vozila z največjo dovoljeno skupno maso do treh ton, bi poenostavil obveznosti glede DDV za davčne zavezance, ki vozilo, registrirano za poslovne namene, občasno uporabljajo za zasebne namene, in bi tako poenostavil postopek pobiranja DDV. Davčni zavezanci pa bi lahko tovorno vozilo še vedno registrirali za poslovno in zasebno uporabo. S tem bi davčni zavezanec izgubil pravico do odbitka DDV na nakup vozila, ne bi pa mu bilo treba plačevati dnevnega pavšala za morebitno zasebno uporabo.
(3)

Svet je sklenil, da bi bilo treba omejevalne ukrepe proti vsem osebam in subjektom na seznamih iz prilog II in IV k Sklepu (SZVP) 2015/1333 ohraniti in da bi bilo treba posodobiti identifikacijske podatke o eni osebi.
(2)

Sporazum o financiranju z izvedbeno podporno pisarno Konvencije o prepovedi uporabe, kopičenja zalog, proizvodnje in prenosa protipehotnih min in o njihovem uničenju (v nadaljnjem besedilu: izvedbena podporna pisarna Konvencije), ki jo zastopa Ženevski mednarodni center za humanitarno odstranjevanje min, ki je nosilec izvajanja Sklepa (SZVP) 2017/1428, je bil podpisan 30. oktobra 2017 in se izteče 29. oktobra 2020.
(7)

Kot izjema od drugega odstavka pravila VI.2 in drugega odstavka pravila VII.2 operativnih pravil bi morala imeti izbirna komisija možnost, da Svetu predstavi utemeljeno mnenje o le dveh kvalificiranih kandidatih, kadar je zadovoljivo dokazano, da država članica zardi izjemnih okoliščin v tej državi članici v razumnem času objektivno ne more najti tretjega kvalificiranega kandidata, čeprav je storila vse, kar je bilo potrebno. Izbirna komisija bi morala uporabiti to možnost le, če kandidat umakne svojo kandidaturo ali ga je izbirna komisija spoznala za neprimernega in kadar je ta država članica že predlagala novega kandidata vsaj enkrat prej v skladu s pravilom VI.2 ali VII.2. V taki situaciji bi morala izbirna komisija imeti možnost, da Svetu predloži mnenje o dveh kvalificiranih kandidatih, Svet pa bi moral imeti možnost nadaljevati postopek imenovanja na podlagi sezama z le dvema kvalificiranima kandidatoma.
(2)

V skladu s členom 20(2) Sporazuma EU-Švica se lahko obstoječe pravice kabotaže na podlagi dvostranskih sporazumov, sklenjenih med državami članicami in Švico, ki so veljali ob sklenitvi Sporazuma EU-Švica, in sicer 21. junija 1999, še naprej uveljavljajo pod pogojem, da med prevozniki s sedežem v Uniji ni diskriminacije in izkrivljanja konkurence. Italija s Švico nima sklenjenega nobenega dvostranskega sporazuma, ki bi dovoljeval kabotažo pri opravljanju avtobusnih prevozov potnikov med obema državama. Zato pravica do izvajanja kabotaže ne spada med pravice, ki jih zajema člen 20(2) Sporazuma EU-Švica in ki so navedene v Prilogi 8 k Sporazumu EU-Švica.
(1)

Direktiva 2003/87/ES Evropskega parlamenta in Sveta (2) vzpostavlja sklad za inovacije za podporo inovacijam na področju nizkoogljičnih tehnologij in procesov ter za spodbujanje priprave/ustvarjanja in izvajanja projektov, katerih cilj je okoljsko varno zajemanje in geološko shranjevanje CO2, ter inovativnih tehnologij energije iz obnovljivih virov in shranjevanja energije.
D.

Naj kspecial označuje obdobje posebne obrestne mere, ki je obdobje od 24. junija 2020 do 23. junija 2021, in krol označuje obdobji, ki sestavljata preostalo življenjsko dobo ustrezne operacije CUODR-III k (gre za obdobje od poravnave ustrezne operacije CUODR-III do 23. junija 2020 in obdobje od 24. junija 2021 do zapadlosti ustrezne operacije CUODR-III ali datuma njenega predčasnega odplačila, kar pride v poštev). Naj bo povprečna obrestna mera v operacijah glavnega refinanciranja, ki se uporablja v obdobju posebne obrestne mere od 24. junija 2020 do 23. junija 2021 v operaciji CUODR-III k in je izražena kot letna obrestna mera v odstotkih, ter naj bo povprečna obrestna mera mejnega depozita, ki se uporablja v obdobju posebne obrestne mere od 24. junija 2020 do 23. junija 2021 v operaciji CUODR-III k in je izražena kot letna obrestna mera v odstotkih, tj.: V zgornjih enačbah označuje število dni v obdobju operacije CUODR-III k in, kadar se operacija glavnega refinanciranja izvede v skladu z ureditvijo popolne dodelitve po fiksni meri, označuje obrestno mero, ki se uporabi v operaciji glavnega refinanciranja na dan t v obdobju operacije CUODR-III k, ali, kadar se operacija glavnega refinanciranja izvede po avkcijskem postopku z variabilno mero, označuje najnižjo izklicno obrestno mero, ki se uporabi v operaciji glavnega refinanciranja na dan t v obdobju operacije CUODR-III k, v obeh primerih izraženo kot letna obrestna mera v odstotkih. V zgornjih enačbah označuje obrestno mero, ki se uporabi za mejni depozit na dan t v obdobju operacije CUODR-III k in je izražena kot letna obrestna mera v odstotkih.
(3)

Resolucija Varnostnega sveta Združenih narodov (RVSZN) 2511 (2020) poudarja pomen omogočanja humanitarne pomoči in določa, da lahko odbor, ustanovljen z odstavkom 19 RVSZN 2140 (2014), za vsak primer posebej izvzame kakršno koli dejavnost iz sankcij, ki jih je naložil Varnostni svet z RVSZN 2140 (2014) in RVSZN 2216 (2015), če odbor ugotovi, da je takšna izjema potrebna za omogočanje dela Združenih narodov in drugih humanitarnih organizacij v Jemnu ali za kakršen koli drug namen, skladen s cilji teh resolucij.
(1)

člen 1 se nadomesti z naslednjim: „Člen 1 Misija 1. Unija izvaja vojaško misijo za usposabljanje v Maliju (v nadaljnjem besedilu: EUTM Mali) za podporo malijskih oboroženih sil pri ponovni vzpostavitvi njihovih vojaških zmogljivosti, da bi jim omogočila vodenje vojaških operacij za ponovno vzpostavitev ozemeljske celovitosti Malija in za zmanjšanje groženj, ki jih predstavljajo teroristične skupine, ter za zagotovitev vojaške pomoči skupnih sil držav Sahela G5 in nacionalnih oboroženih sil v državah skupine G5 Sahel. EUTM Mali se ne vključuje v bojne operacije. 2. Strateški cilji EUTM Mali so: (a) prispevek k izboljšanju operativne sposobnosti malijskih oboroženih sil pod nadzorom malijskih legitimnih civilnih organov; (b) podpiranje skupine G5 Sahel prek operacionalizacije skupnih sil držav Sahela G5 in nacionalnih oboroženih sil v državah skupine G5 Sahel. 3. EUTM Mali za namene cilja iz točke (a) odstavka 2 malijskim oboroženim silam zagotavlja vojaško svetovanje, usposabljanje, vključno z usposabljanjem pred napotitvijo, izobraževanje in mentorstvo v okviru spremstva brez izvršilnih pooblastil do taktične ravni, da bi se EUTM Mali lahko odzivala na dejavnosti malijskih oboroženih sil ter spremljala njihovo ravnanje in vedenje, tudi kar zadeva spoštovanje človekovih pravic in mednarodnega humanitarnega prava. 4. EUTM Mali za namene cilja iz točke (b) odstavka 2 skupnim silam držav Sahela G5 in nacionalnim oboroženim silam v državah skupine G5 Sahel zagotavlja vojaško svetovanje, usposabljanje in mentorstvo v okviru spremstva brez izvršilnih pooblastil do taktične ravni. 5. Pristop EUTM Mali pri dejavnostih v podporo skupini G5 Sahel zunaj Malija je postopen in modularen. 6. Dejavnosti EUTM Mali se izvajajo v tesnem usklajevanju in sodelovanju med državami članicami ter institucijami in organi Unije e v skladu s celostnim pristopom EU, pa tudi z drugim akterji, ki so vključeni v podporo malijskih vojaških sil, zlasti Združenimi narodi (ZN), operacijo Barkhane in Gospodarsko skupnostjo zahodnoafriških držav (ECOWAS), da bi tako izboljšali usklajenost ukrepov, zagotovili izogibanje konfliktom in ustrezno optimalno rabo virov za največji učinek, ob ustreznem upoštevanju institucionalnega okvira Unije. Te dejavnosti podpira regionalna svetovalno-usklajevalna enota v okviru EUCAP Sahel Mali.“;
(2)

deli 5, 6 in 7 se nadomestijo z naslednjim: „Del 5 FAT-O-MEAT’ER (FOM II) 1. Pravila iz tega dela se uporabljajo, kadar se razvrščanje prašičjih trupov opravi z napravo, imenovano ‚Fat-O-Meat’er (FOM II)‘. 2. Naprava je nova različica merilnega sistema Fat-O-Meat’er. FOM II sestavljajo optična sonda z nožem, priprava za merjenje globine z obratovalno razdaljo med 0 in 125 mm ter sistem za pridobivanje in analiziranje podatkov – Carometec Touch Panel i15 (Ingress Protection IP69K). Rezultate meritev naprava FOM II preračuna v ocenjeno vsebnost pustega mesa. 3. Vsebnost pustega mesa trupa se izračuna po naslednji enačbi: Ŷ = 69,592 – (0,741 × X1)+ (0,066 × X2) pri čemer je: Ŷ = ocenjeni delež pustega mesa v trupu; X1 = debelina hrbtne slanine (vključno s kožo) v milimetrih, merjena pravokotno na hrbet trupa 6 cm od razpolovnice med tretjim in četrtim zadnjim rebrom; X2 = debelina hrbtne mišice v milimetrih, merjena istočasno, na istem mestu in na isti način kot X1. Ta enačba velja za trupe, ki tehtajo med 60 in 120 kilogrami (topla masa). Del 6 AUTOFOM III 1. Pravila iz tega dela se uporabljajo, kadar se razvrščanje prašičjih trupov opravi z napravo, imenovano ‚AutoFOM III‘. 2. Naprava je opremljena s šestnajstimi ultrazvočnimi pretvorniki s frekvenco 2 MHz (Carometec A/S), med katerimi je obratovalna razdalja 25 mm. Podatki, dobljeni z ultrazvokom, vsebujejo meritve debeline hrbtne slanine, mišic in pripadajočih parametrov. Rezultati meritev se računalniško preračunajo v ocenjeni delež pustega mesa. 3. Vsebnost pustega mesa trupa se izračuna po naslednji enačbi: Ŷ = 75,39088 – (1,39968 × R2P1) – (0,45787 × R2P4) – (0,47094 × R2P10) + (0,20349 × R4P6) pri čemer je: Ŷ = ocenjeni delež pustega mesa v trupu; R2P1 = povprečna debelina kože; R2P4 = izmerjena slanina P2 na izbranem mestu v mm; R2P10 = najmanjša debelina slanine v prečnem prerezu v mm; R4P6 = meritve slanine 1 na izbrani točki debeline slanine. Ta enačba velja za trupe, ki tehtajo med 60 in 120 kilogrami (topla masa). Del 7 ROČNA METODA (ZP) 1. Pravila iz tega dela se uporabljajo, kadar se razvrščanje prašičjih trupov opravi z ‚ročno metodo (ZP)‘, pri kateri se meri z ravnilom. 2. Pri tej metodi se lahko uporabi ravnilo, pri čemer je razvrščanje določeno z ustrezno enačbo. Metoda temelji na ročnem merjenju debeline slanine in mišice na vzdolžni osi razkosanega trupa. 3. Delež mesnatosti trupa se izračuna na podlagi naslednje enačbe: Ŷ = 66,324 – (0,526 × F) + (0,034 × M) pri čemer je: Ŷ = ocenjeni odstotek mesnatosti trupa; F = najmanjša debelina vidne slanine (vključno s kožo) v milimetrih na vzdolžni osi razkosanega trupa v milimetrih, ki pokriva mišico gluteus medius; M = debelina ledvene mišice v milimetrih, vidne v reži, kot najkrajša razdalja med sprednjim (lobanjskim) delom mišice gluteus medius in gornjim (hrbtnim) robom hrbteničnega kanala. Ta enačba velja za trupe, ki tehtajo med 60 in 120 kilogrami (topla masa).“
(2)

Devetnajst držav članic euroobmočja je ECB v odobritev predložilo svoje zahteve za odobritev obsega izdaje kovancev v letu 2020, dopolnjene s pojasnili o metodologiji napovedovanja. Nekatere od teh držav članic so zagotovile tudi dodatne informacije v zvezi s tečajnimi kovanci, ki se predložijo, če so te informacije na voljo in jih zadevne države članice štejejo za pomembne za utemeljitev zahteve za odobritev.
(2)

V skladu s členom 29.8.1 Sporazuma Skupni odbor CETA sestavi seznam vsaj 15 posameznikov, ki so pripravljeni in sposobni delovati kot arbitri. Seznam arbitrov je sestavljen iz treh podseznamov: enega podseznama za vsako od pogodbenic ter enega podseznama posameznikov, ki niso državljani nobene od pogodbenic in lahko opravljajo funkcijo predsednika –